கேள்வி: கொச்சி ஹனீஃபா - திரைப்பட வாழ்க்கை பற்றி தகவல் சொல்.
பதில்: புனித ஆல்பர்ட் கல்லூரியில் தாவரவியல்லில் இளங்கலை பட்டம் பெற்ற இவர் கொச்சின் கலாபவன் நாடக கலைக்கூடத்தில் இணைந்து நாடக நடிகராக நடிப்பு வாழ்வை துவக்கினார். ''ஹனீபா'' என்று ஒரு கதாபாத்திரத்தில் நடித்தது புகழ்பெற்றதால் தன் பெயரை கொச்சி ஹனீபா என மாற்றிக்கொண்டார். துவக்கத்தில் ஓர் எதிர்மறை நடிகராக, வில்லனாக, நடித்து வந்தவர் பின்னாளில் சிறந்த நகைச்சுவை நடிகராக மலையாளம் திரையுலகிலும் தமிழ்த் திரையுலகிலும் வெற்றி பெற்றார். தமிழ், மலையாளம் மற்றும் இந்தி மொழி திரைப்படங்களில் 300க்கும் கூடுதலான திரைப்படங்களில் நடித்துள்ளார். ஓர் திரைப்படத் தயாரிப்பாளராக அவரது வால்த்சல்யம் (1993) திரைப்படத்தின் மூலம் அறிமுகமானார். கொச்சி ஹனீபா, மகாநதி (திரைப்படம்), லேசா லேசா, வேட்டைக்காரன், பாசப் பறவைகள், வானமே எல்லை (திரைப்படம்) உள்ளிட்ட பல்வேறு தமிழ் படங்களிலும் நகைச்சுவை மற்றும் குணசித்திர வேடங்களிலும் நடித்திருக்கிறார்.